– Dette er ren, skjær idioti, sier Tore Salvesen, politistasjonssjef i Bergen vest.

Fredag fikk BA tips om en video av grisekjøring i Drotningsvik utenfor Bergen. Videoen er lagt ut på Facebook, og har nesten 200.000 visninger, og snaut 3000 delinger.

Se saken i ba.no

Artikkelen fortsetter under videoen:







Filmen viser en bil som i stor fart «drifter» inne på industriområdet ved Janaflaten. Bilen har også svært høy fart på omkringliggende veier.

Politiet vil ha tak i sjåføren

Politiet er lite fornøyd med det de ser.

– Dette er ren, skjær idioti, sier Tore Salvesen, politistasjonssjef ved Bergen vest politistasjon.

Allerede fredag kveld vil han sende videoen til patruljene som er på vakt.

– Vel har politiet mye å gjøre for tiden, men dette vil vi bruke tid på. Vi skal finne ut hvem som har kjørt. Da blir han fotgjenger, tordner Salvesen.

– Utsetter andre for fare

Han lover å sette mye ressurser inn på å få tak i sjåføren.

– Vi skal gjøre det vi kan for å få fatt i ham. Dette er en fører som setter andres liv i fare. Slike sjåfører må vi ha ut av trafikken, sier politistasjonssjefen.

Han understreker at han også vil ha tak i personen som filmer kjøringen.

– Han kjører minst like fort, påpeker Salvesen.

Se flere saker i ba.no